Tytölle (Sarvela)
”Tyttöni, oh!
       Etkö sä jo
 Mulle muiskua kerran sois?” –
       ”Kylläpä, kun
       Äitini mun
 Tuost’ ei tietoa saada vois”. –

       ”Musta on yö,
       Tuulonen lyö
 Aaltoa rantaan, loiskuttaa.
       Tyttöni – oi,
       Kenpä nyt voi
 Kuulla, nähdä ja ilmoittaa”? –

       ”Kas sua vaan –
       No, suudellaan”! –
 Unhoitimme taivaan ja maan.
       Siks kunne, voi!
       Koitti jo koi,
 Käski jo meitä eroamaan.

Nurro [Heikki Sarvela].

Heikki Sarvela
Runot